CELEX: 62019CA0371
Language: sl
Date: 2020-11-18 00:00:00
Title: Zadeva C-371/19: Sodba Sodišča (peti senat) z dne 18. novembra 2020 – Evropska komisija/Zvezna republika Nemčija (Neizpolnitev obveznosti države – Davčna ureditev – Davek na dodano vrednost (DDV) – Direktiva 2006/112/ES – Člen 170 in člen 171(1) – Vračilo DDV davčnim zavezancem, ki nimajo sedeža v državi članici, v kateri kupujejo blago in storitve ali uvažajo blago, obdavčeno z davkom, imajo pa sedež v drugi državi članici – Direktiva 2008/9/ES – Podrobna pravila za vračilo DDV – Člena 9 in 10 – Člen 15(1) – Člen 20 – Neobstoj kopije računa ali uvoznega dokumenta – Sistematično zavračanje nepopolnih vlog za vračilo – Zavrnitev, da se po izteku roka, predvidenega za vložitev zahteve, od davčnega zavezanca zahteva, da dopolni svojo zahtevo – Načelo davčne nevtralnosti – Načelo sorazmernosti – Dopustnost)

25.1.2021   
            
            
               SL
            
            
               Uradni list Evropske unije
            
            
               C 28/6
            
         
      Sodba Sodišča (peti senat) z dne 18. novembra 2020 – Evropska komisija/Zvezna republika Nemčija
      (Zadeva C-371/19) (1)
      
      (Neizpolnitev obveznosti države - Davčna ureditev - Davek na dodano vrednost (DDV) - Direktiva 2006/112/ES - Člen 170 in člen 171(1) - Vračilo DDV davčnim zavezancem, ki nimajo sedeža v državi članici, v kateri kupujejo blago in storitve ali uvažajo blago, obdavčeno z davkom, imajo pa sedež v drugi državi članici - Direktiva 2008/9/ES - Podrobna pravila za vračilo DDV - Člena 9 in 10 - Člen 15(1) - Člen 20 - Neobstoj kopije računa ali uvoznega dokumenta - Sistematično zavračanje nepopolnih vlog za vračilo - Zavrnitev, da se po izteku roka, predvidenega za vložitev zahteve, od davčnega zavezanca zahteva, da dopolni svojo zahtevo - Načelo davčne nevtralnosti - Načelo sorazmernosti - Dopustnost)
      (2021/C 28/08)
      Jezik postopka: nemščina
      
         Stranki
      
      
         Tožeča stranka: Evropska komisija (zastopnika: J. Jokubauskaitė in R. Pethke, agenta)
      
         Tožena stranka: Zvezna republika Nemčija (zastopnika: S. Eisenberg in J. Möller, agenta)
      
         Izrek
      
      
                  1.
               
               
                  Zvezna republika Nemčija – s tem, da je zavrnila zahteve za vračilo davka na dodano vrednost (DDV), ki so bile vložene pred 30. septembrom koledarskega leta, ki sledi obdobju izplačila, katerim pa niso priložene kopije računov ali uvoznih dokumentov, ki jih zahteva zakonodaja države članice vračila na podlagi člena 10 Direktive Sveta 2008/9/ES z dne 12. februarja 2008 o podrobnih pravilih za vračilo davka na dodano vrednost, opredeljenih v Direktivi 2006/112/ES, davčnim zavezancem, ki nimajo sedeža v državi članici vračila, ampak v drugi državi članici brez predhodnega poziva tožečih strank k temu, da dopolnijo svoje zahteve tako, da po tem datumu predložijo kopije ali ustrezne informacije, ki omogočajo obravnavo teh zahtev, ob kršitvi načela nevtralnosti DDV in polnega učinka pravice do vračila DDV davčnih zavezancev, ki nimajo sedeža v državi članici vračila, – ni izpolnila obveznosti na podlagi členov 170 in 171 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2008/8/ES z dne 12. februarja 2008 in člena 5 Direktive 2008/9.
               
            
                  2.
               
               
                  V preostalem se tožba zavrne.
               
            
                  3.
               
               
                  Zvezna republika Nemčija poleg lastnih stroškov nosi dve tretjini stroškov Evropske komisije.
               
            
                  4.
               
               
                  Evropska komisija nosi tretjino lastnih stroškov.
               
            
         (1)  UL C 213, 24.6.2019.